ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660047148

ขอความช่วยเหลือแก้ไขปัญหาถนนชำรุดเป็นหลุมเป็นบ่อ บริเวณ หัวมุมด้านหน้าร้านขายยาปันสุขเภสัช ซอยสวนผัก 32 แขวงตลิ่งชัน เขตตลิ่งชัน กรุงเทพมหานคร จุดสังเกตร้านขายยาดังกล่าวจะอยู่ด้านหน้าปากซอยสวนผัก 32 เนื่องจากผู้ร้องแจ้งว่าพื้นที่ดังกล่าวอยู่ในความรับผิดชอบของสำนักงานประปา สาขาตลิ่งชัน ซึ่งทางการประปานครหลวงได้มีโครงการการเปลี่ยนท่อประปา โดยระยะเวลาของโครงการเริ่มต้นตั้งแต่เดือนกรกฎาคม 2566 จนถึงเดือนกันยายน 2566 ระยะเวลาที่สิ้นสุดโครงการ (ไม่สามารถระบุวันที่แน่ชัดได้) แต่ปัจจุบัน(วันที่ 4 พฤศจิกายน 2566) โครงการยังไม่เสร็จสิ้นแต่อย่างใด และผู้ร้องแจ้งว่าเมื่อช่วงต้นเดือนกันยายน 2566 (ไม่สามารถระบุวันที่แน่ชัดได้) ทางผู้ร้องแจ้งว่าผู้รับเหมาได้มีการเปิดหลุมเพื่อเปลี่ยนท่อและนำยางมะตอยมาเทปิดไว้ชั่วคราว ทำให้ถนนมีลักษณะชำรุด เป็นหลุมเป็นบ่อ และยางมะตอยที่มีการเทปิดไว้ได้หลุดหมดแล้ว จากกรณีดังกล่าวผู้ร้องและประชาชนที่สัญจรผ่านไปมาได้รับความเดือดร้อน ไม่ได้รับความสะดวก และเกรงว่าจะก่อให้เกิดอุบัติเหตุได้ เบื้องต้นแจ้งเรื่องไปยังศูนย์รับแจ้งทุกข์ กรุงเทพมหานคร หมายเลขสายด่วน 1555 แล้วแต่ยังไม่ได้รับการแก้ไข จึงประสงค์ให้หน่วยงานที่เกี่ยวข้องดำเนินการซ่อมแซมถนนเส้นทางดังกล่าว เพื่อบรรเทาความเดือดร้อนให้แก่ประชาชนผู้สัญจรต่อไป ประกอบกับผู้ร้องประสงค์ให้ทางหน่วยงานที่เกี่ยวข้องเร่งดำเนินการแก้ไขปัญหาเทเป็นถนนคอนกรีตให้เสร็จสิ้นภายในวันที่ 6 พฤศจิกายน 2566 เนื่องจากร้านขายยามีการปิดทำการและเห็นว่าเลยกำหนดระยะเวลาของโครงการมานานแล้ว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata